PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2008/VP/3/1/093	Bratislava, 04. novembra 2008	

Protimonopolný úrad Slovenskej republiky, odbor koncentrácií v správnom konaní číslo 0050/OK/2008 začatom dňa 11. 07. 2008 na základe oznámenia koncentrácie podnikateľom BUDAMAR LOGISTICS, a. s., Horárska 12, 821 09 Bratislava, IČO: 35 736 046, prostredníctvom splnomocneného právneho zástupcu JUDr. Romana Hamalu, advokáta zo spoločnosti Hamala Kluch Víglaský, s. r. o., Poštová 3, 811 06 Bratislava a podnikateľom Železničná spoločnosť Cargo Slovakia, a. s., Drieňová 24, 820 09 Bratislava, IČO: 35 914 921, prostredníctvom splnomocneného právneho zástupcu JUDr. Martina Čižmárika, advokáta zo spoločnosti BADUCCI Legal, s. r. o., Mostová 2, 811 02 Bratislava,

rozhodol

podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov tak, že podnikateľovi Železničná spoločnosť Cargo Slovakia, a. s., Drieňová 24, 820 09 Bratislava, IČO: 35 914 921, vracia zaplatený správny poplatok vo výške 100 000 Sk (slovom jedenstotisíc slovenských korún). Správny poplatok bude vrátený na účet číslo: 0490998001/5600 vedený v spoločnosti Dexia banka Slovensko, a. s.. 

O d ô v o d n e n i e :

Protimonopolnému úradu Slovenskej republiky, odboru koncentrácií (ďalej len „úrad“) bolo listom zaevidovaným úradom pod číslom 2760/2008 dňa 11. 07. 2008 doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), v ktorom podnikateľ BUDAMAR LOGISTICS, a. s., Horárska 12, 821 09 Bratislava, IČO: 35 736 046 (ďalej len „Budamar“), prostredníctvom splnomocneného právneho zástupcu JUDr. Romana Hamalu, advokáta zo spoločnosti Hamala Kluch Víglaský, s. r. o., Poštová 3, 811 06 Bratislava (ďalej len „JUDr. Hamala“) a podnikateľ Železničná spoločnosť Cargo Slovakia, a. s., Drieňová 24, 820 09 Bratislava, IČO: 35 914 921 (ďalej len „ZSSK Cargo“), prostredníctvom splnomocneného právneho zástupcu JUDr. Martina Čižmárika, advokáta zo spoločnosti BADUCCI Legal, s. r. o., Mostová 2, 811 02 Bratislava (ďalej len „JUDr. Čižmárik“) oznámili nadobudnutie spoločnej priamej kontroly nad spoločnosťou DURBAN, a. s., Poštová 3, 811 06 Bratislava, IČO: 36 774 278 (ďalej len „Durban“) na základe Akcionárskej zmluvy uzatvorenej dňa 19. 06. 2008 medzi podnikateľmi Budamar a ZSSK Cargo (ďalej len „Akcionárska zmluva“).

Na základe vyššie uvedeného sa dňa 11. 07. 2008 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie vedené pod číslom 0050/OK/2008 vo veci koncentrácie medzi podnikateľmi Budamar a ZSSK Cargo.

Správny poplatok za oznámenie predmetnej koncentrácie podľa § 10 ods. 12 písm. m) zákona a položky 212 sadzobníka správnych poplatkov zákona č. 145/1995 Z. z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 100 000 Sk bol podnikateľom ZSSK Cargo uhradený na účet úradu dňa 05. 08. 2008.

Dňa 13. 10. 2008 nadobudlo právoplatnosť rozhodnutie číslo 2008/ZK/3/1/081 zo dňa 08. 10. 2008,  ktorým úrad správne konanie vo veci predmetnej koncentrácie na základe § 32 ods. 2 písm. c) zákona zastavil, pretože dôvod na konanie nebol daný.

Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. 

Na základe zápisnice boli podnikatelia Budamar a ZSSK Cargo vyzvaní na poskytnutie názvu finančnej inštitúcie a čísla účtu, na ktorý bude možné vrátiť uhradený správny poplatok. Podnikateľ ZSSK Cargo prostredníctvom svojho právneho zástupcu doručil úradu list, zaevidovaný pod číslom 4429/2008 dňa 20. 10. 2008, v ktorom úradu oznámil požadované údaje.

Na základe vyššie uvedeného úrad rozhodol tak, ako je uvedené vo výroku tohto rozhodnutia.

P o u č e n i e :

Podľa ustanovenia § 10 ods. 6 zákona č. 145/1995 Z. z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

	Ing. Dušan Valo
	riaditeľ odboru koncentrácií

Rozhodnutie sa doručuje:

JUDr. Martin Čižmárik
advokát
BADUCCI Legal, s. r. o.
Mostová 2
811 02 Bratislava